Harry Potter (romaanisari)

"Harry Potter" on briti kirjaniku J. K. Rowlingu seitsmeosaline romaanisari. Teosed räägivad tavainimeste eest peidetud võlurite ja nõidade maailmast ning seal toimuvast hea ja kurja võitlusest. Peategelane on noor võlur Harry Potter, kes õpib Sigatüüka (inglise keeles Hogwarts) Nõiduse ja Võlukunsti Koolis. Raamatute põhiline süžeeliin kajastab Harry vastuseisu musta võluri Lord Voldemortiga, kes noores eas mõrvas tema vanemad ja nüüd soovib allutada kogu võlumaailma enda tahte alla. Harry Potteri kõrval on alati tema ustavad sõbrad Hermione Granger ja Ron Weasley. Selle raamatusarja raamatuid oli 2018. aasta seisuga ilmunud 80 keeles ostetud kokku üle 500 miljoni eksemplari. See on maailma suurima läbimüügiga raamatusari. Samuti on romaanisarja esimene raamat, "Harry Potter ja tarkade kivi", üks maailma suurima läbimüügiga kirjandusteos. Sarja iga raamat käsitleb ühte õppeaastat Sigatüüka koolis: "Harry Potter ja tarkade kivi" (inglise keeles "Harry Potter and the Philosopher's Stone" või "Harry Potter and the Sorcerer's Stone" (Ameerika Ühendriikides), ilmunud 1997) "Harry Potter ja saladuste kamber" ("Harry Potter and the Chamber of Secrets", 1998) "Harry Potter ja Azkabani vang" ("Harry Potter and the Prisoner of Azkaban", 1999) "Harry Potter ja tulepeeker" ("Harry Potter and the Goblet of Fire", 2000) "Harry Potter ja Fööniksi ordu" ("Harry Potter and the Order of the Phoenix", 2003) "Harry Potter ja segavereline prints" ("Harry Potter and the Half-Blood Prince", 2005) "Harry Potter ja surma vägised" ("Harry Potter and the Deathly Hallows", 2007) 2001. aastal avaldas Rowling kaks lühemat raamatut, mis olid varem esinenud teoste sündmustikus ja sisaldavad lisainformatsiooni Potteri-maailma kohta: "Fantastilised elukad ja kust neid leida" ("Fantastic Beasts and Where to Find Them", autor Newt Scamander) "Lendluudpall läbi aegade" ("Quidditch Through the Ages", autor Kennilworthy Whisp) 2007. aastal ilmus Rowlingul raamat "Bard Beedle'i lood" ("The Tales of Beedle the Bard"), mis sisaldab viis juttu: "Võlur ja kargav kastrul" ("The Wizard and the Hopping Pot") "Õiglase õnne allikas" ("The Fountain of Fair Fortune") "Sortsi karvane süda" ("The Warlock's Hairy Heart") "Babbity Rabbity ja tema kõkutav känd"("Babbitty Rabbitty and her Cackling Stump") "Kolme venna lugu" ("The Tale of the Three Brothers") Käsitsi kirjutatud, illustreeritud ja luksuslikult köidetud jutukogu, mille tiraaž oli seitse eksemplari, seondub Potteri-maailmaga sarja seitsmenda raamatu kaudu, kus seda mainitakse. Sama aasta detsembris ostis Sotheby's oksjonimaja korraldatud heategevusoksjonil ühe eksemplari raamatukauplus Amazon, makstes selle eest 1,95 miljonit naela. 2008. aasta 4. detsembril muutub raamat kättesaadavaks ka tavalugejale. Raamatust on kaks versiooni, luksuslikum "The Collector's Edition" sisaldab tavaversiooniga võrreldes lisaks veel Rowlingu kirjutatud sissejuhatuse, kümme täiendavat illustratsiooni ning käsitsivalmistatud originaaliga sarnanevat luksuslikku köidet. Harry Potter – sündinud 1980 – Gryffindor Ron (Ronald) Weasley – sündinud 1980 – Gryffindor Hermione Granger – sündinud 1979 – Gryffindor Albus Dumbledore – sündinud 1881 – Gryffindor Lord Voldemort – sündinud 1926 – Slytherin Severus Snape – sündinud 1960 – Slytherin Rubeus Hagrid – puudub – Gryffindor Remus Lupin – sündinud 1959 – Gryffindor Sirius Black – sünniaeg puudub – Gryffindor Draco Malfoy – sündinud 1980 – Slytherin Neville Longbottom – sündinud 1980 – Gryffindor Harry Potteri raamatuid annab Suurbritannias välja kirjastus Bloomsbury, Ameerika Ühendriikides kirjastus Scholastic, Eestis kirjastus Varrak. Harry Potteri tegelaste loend Harry Potter and the Methods of Rationality "500 million Harry Potter books have now been sold worldwide" wizardingworld.com, 1. veebruar 2018 Artikkel Harry Potteri sarja raamatute tõlkimisest ladina ja vanakreeka keelde Dmitri Bõkov, Гарри Поттер. Евангелие от Роулинг, 2014 (vene keeles)